(Ministrstvo):

**Ministrstvo za delo, družino, socialne zadeve in enake možnosti**

Štukljeva cesta 44, 1000 Ljubljana,

E-naslov: gp.mddsz@gov.si

Davčna št.: SI 76953475, matična št.: 502286000,

ki ga zastopa minister Luka Mesec,

podpisnik pogodbe: Luka Mesec, minister

in

|  |  |
| --- | --- |
| (Izvajalec): | Podpisnik pogodbe: ……….. |
| **(naziv)**  (naslov)  E-naslov: …  Davčna št.: …..,  Matična št.: ……..,  Transakcijski račun: ………..,  ki ga zastopa ………… |  |

skleneta naslednjo

**P O G O D B O št. \_\_\_\_\_**

**o sofinanciranju projekta *\_\_\_\_\_\_\_\_\_\_\_\_\_\_\_\_\_\_\_\_\_\_\_\_* za leto 2024**

1. člen

Pogodbeni stranki uvodoma ugotavljata:

* da se je izvajalec prijavil na javni razpis za sofinanciranje projektov nevladnih organizacij s področja enakosti žensk in moških za leto 2024 (objavljen v Uradnem listu RS, št. 15/234, s projektom: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*št. dokumenta: \_\_\_\_\_\_\_\_\_\_\_\_\_\_\_\_\_\_\_ in
* da je minister za delo, družino, socialne zadeve in enake možnosti s sklepom, št. \_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ odločil (v nadaljevanju: sklep), da sofinancira navedeni projekt v višini do \_\_\_\_\_\_\_\_\_\_\_\_ EUR,
* da na podlagi navedenega sklepata to pogodbo.

1. člen

Predmet te pogodbe je sofinanciranje projekta *\_\_\_\_\_\_\_\_\_\_\_\_\_\_\_\_\_\_* (v nadaljevanju: projekt*).*

Izvajalec se zavezuje, da bo projekt izvedel v skladu s to pogodbo in prijavo na javni razpis, ki je kot priloga sestavni del te pogodbe.

1. člen

Izvajalec mora projekt zaključiti do 31. oktobra 2024.

Podaljšanje roka iz prejšnjega odstavka ni možno, zamuda roka za izvedbo projekta pa predstavlja bistveno kršitev te pogodbe.

1. člen

Ministrstvo sofinancira projekt iz 2. člena te pogodbe v skupni višini največ do \_\_\_\_\_\_\_ EUR.

Ministrstvo zagotavlja sredstva za sofinanciranje projekta iz proračuna Republike Slovenije za leto 2024 s proračunske postavke 130089 – Nevladne ženske organizacije.

Sredstva, ki jih prejme izvajalec po tej pogodbi, so strogo namenska, in jih sme uporabiti izključno za izvajanje izbranega projekta.

1. člen

Ministrstvo plača opravljene aktivnosti projekta na podlagi potrjenega zaključnega poročila s prilogami ter pravilno izstavljenega in potrjenega zahtevka za izplačilo v obliki e-zahtevka. V primeru predplačila izvajalec izstavi e-zahtevek za izplačilo, zmanjšan za višino sredstev, ki jih je prejel v skladu s 6. členom te pogodbe.

Izvajalec ministrstvu izstavi e-zahtevek v skladu s predpisi, ki urejajo opravljanje plačilnih storitev za proračunske uporabnike, v katerem navede tudi številko pogodbe oz. FEP: ­­\_\_\_\_\_\_\_\_\_.

Če ministrstvo po pregledu zaključnega poročila ugotovi, da del aktivnosti ni bil izveden v skladu s to pogodbo in prijavo, izplača samo nesporni znesek pogodbenih obveznosti. Za sofinanciranje v odobreni višini, kot izhaja iz prvega odstavka prejšnjega člena, mora izvajalec izvesti aktivnosti, kot jih je navedel v obrazcu 2024\_Prijava.

Ministrstvo sredstva nakaže na transakcijski račun izvajalca št.: \_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_.

Sredstva izvajalcu se izplačajo 30. dan od prejema in potrditve pravilno izstavljenega e-zahtevka. Rok za izplačilo začne teči naslednji dan po prejemu e-zahtevka. V primeru, da ministrstvo pri pregledu e-zahtevka ugotovi pomanjkljivosti, ga zavrne in o razlogih zavrnitve obvesti izvajalca. Izvajalec je dolžan ministrstvu posredovati nov e-zahtevek. Rok za izplačilo sredstev iz proračuna začne teči znova po prejemu novega e-zahtevka.

1. člen

Izvajalcu se lahko za sofinanciranje projekta izplača predplačilo v višini 70 % odobrenih sredstev. Sredstva se izvajalcu nakažejo 30. dan od prejema in potrditve pravilno izstavljenega e-zahtevka za izplačilo predplačila. Če se naknadno ugotovi, da je bilo izplačilo iz proračuna neupravičeno izvršeno, se izvajalec sredstev zavezuje prejeta sredstva, skupaj z zakonitimi zamudnimi obrestmi, vrniti v proračun.

1. člen

Izvajalec je dolžan ministrstvu posredovati zaključno poročilo najkasneje do 11. 11. 2024. Po potrditvi zaključnega poročila s strani ministrstva izvajalec izstavi zahtevek za izplačilo v obliki e-zahtevka, in sicer najkasneje do 27. 11. 2024.

Zaključno poročilo mora vsebovati:

* vsebinsko poročilo o izvedenih aktivnostih ter doseženih rezultatih in učinkih;
* gradiva, nastala v okviru projekta (npr. seminarsko gradivo, zapisi predavanj, zapisi razprav udeleženk/udeležencev, publikacije, uradni zaključki, vabila, plakati, obvestila medijem ipd.);
* dokazilo o številu udeleženk/udeležencev dogodkov, in sicer na pisnih obrazcih, kot posnetek zaslona ali na drug način, ki izkazuje število prisotnih na posameznem dogodku;
* kopije dosegljivih prispevkov v množičnih medijih o projektu;
* finančno poročilo z ustreznimi dokazili, kot izhajajo iz 11. člena te pogodbe, po postavkah iz predloga stroškovnika.

Pogodbeni stranki soglašata, da bosta skladno z Zakonom o varstvu osebnih podatkov (Uradni list RS št. 163/22) in drugimi predpisi s tega področja zagotavljali pogoje in ukrepe za zagotovitev varstva osebnih podatkov in preprečevali morebitne zlorabe.

1. člen

Ministrstvo je dolžno zaključno poročilo pregledati v 10 dneh od njegovega prejema. Če ugotovi, da ga je treba dopolniti oziroma spremeniti, določi izvajalcu primeren rok, v katerem mora ta predložiti popravljeno poročilo. Če izvajalec v zahtevanem roku zaključnega poročila ne dopolni oziroma spremeni, ima ministrstvo pravico odstopiti od te pogodbe in od izvajalca zahtevati vrnitev že prejetih sredstev skupaj z zakonitimi zamudnimi obrestmi, ki so obračunane od dneva prejema nakazanih sredstev do dneva vračila v proračun Republike Slovenije.

Ne glede na prejšnji odstavek lahko ministrstvo, če izvajalec niti v naknadno določenem roku zaključnega poročila ne dopolni oziroma spremeni, iz zaključnega poročila pa je razvidno, da opravljene aktivnosti iz prijave le v delu odstopajo od vsebine projekta, potrdi zaključno poročilo v delu, ki ustreza pogodbenim obveznostim, in prizna ustrezno višino sredstev glede na potrjeno vsebino zaključnega poročila.

Če izvajalec zaključnega poročila ne predloži v roku, navedenem v tej pogodbi, ali če ministrstvo ugotovi, da so bila dodeljena sredstva porabljena nenamensko ali niso bila porabljena, ima ministrstvo pravico odstopiti od te pogodbe in od izvajalca zahtevati vrnitev že prejetih sredstev z zakonitimi zamudnimi obrestmi, ki so obračunane od dneva prejema nakazanih sredstev do dneva vračila v proračun Republike Slovenije. Če ministrstvo ugotovi, da so bila dodeljena sredstva porabljena nenamensko le v delu, lahko ministrstvo zahteva vračilo prejetih sredstev v delu, ki ni bil porabljen namensko, skupaj z zakonitimi zamudnimi obrestmi.

1. člen

Izvajalec se zavezuje:

* projekt izvajati kakovostno in v skladu s predloženo prijavo;
* pridobiti predhodno soglasje ministrstva za manjšo vsebinsko oziroma finančno spremembo projekta, ki presega 10 % posamezne postavke iz finančnega načrta;
* ministrstvu predložiti e-zahtevke za izplačilo in poročilo v skladu s to pogodbo, in sicer na obrazcih, ki so sestavni del razpisne dokumentacije;
* predlog vseh gradiv (tiskanih in elektronskih) pred objavo posredovati v predhodni pregled ministrstvu;
* navesti na vseh tiskanih gradivih in spletnih objavah, nastalih v okviru projekta, da projekt sofinancira ministrstvo;
* obveščati in vabiti predstavnice oziroma predstavnike ministrstva na vse javne dogodke, ki so sestavni del sofinanciranega projekta;
* na vseh tiskanih gradivih navesti besedilo: »MDDSZ ni odgovorno za informacije, ki jih vsebuje gradivo, in za njihovo nadaljnjo uporabo, ker predstavljajo poglede avtorja/avtorice.«;
* da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
* omogočiti pooblaščeni osebi ministrstva nadzor nad izvajanjem projekta in namensko porabo sredstev ter revizijo projekta;
* hraniti dokumentacijo v zvezi s projektom še 10 let po izvedbi projekta.

1. člen

Ministrstvo sofinancira naslednje stroške izvajanja projekta:

* plačilo stroškov dela za osebe, zaposlene za projektu za polni delovni ali za del delovnega časa, vključno s povračilom stroškov v zvezi z delom;
* plačilo stroškov zunanjih izvajalcev, in sicer plačilo stroškov dela, ki se ne izvaja na podlagi sklenjene pogodbe o zaposlitvi (avtorska ali podjemna pogodba), materialne stroške iz naslova opravljanja storitev ali dobave blaga in stroške dodatnega usposabljanja za strokovne sodelavke/sodelavce;
* plačilo posrednih stroškov, ki se izračunajo kot 10 % vseh upravičenih stroškov dela in stroškov zunanjih izvajalcev (na podlagi prve in prejšnje alineje).

Ministrstvo sofinancira delo na projektu največ do višine 20,00 EUR bruto/uro za projektno uro (ne glede na obliko dela).

Delo v obliki prostovoljnega dela lahko, če je izvajalec vpisan v vpisnik prostovoljskih organizacij v skladu z Zakonom o prostovoljstvu (Uradni list RS, št. 10/11, 16/11 – popr. in 82/15), predstavlja do 100 % lastne udeležbe, pri čemer se ocenjena vrednost opravljenega prostovoljskega dela vrednoti za organizacijsko delo 13 EUR/uro, za vsebinsko delo 10 EUR/uro in drugo prostovoljsko delo 6 EUR/uro.

Izvajalec lahko kot posredne stroške uveljavlja splošne stroške poslovanja: telekomunikacije (telefon, internet), elektrika, ogrevanje, komunalne storitve, najem poslovnih prostorov, stroški za drobni pisarniški material, računovodstvo, poštnina, stroški administracije in režije ipd.

Priznane stroške lastne udeležbe lahko predstavljajo zgolj tisti stroški, ki jih izvajalec lahko izkaže z dokazili o finančnih izdatkih.

1. člen

Izvajalec je dolžan k finančnemu poročilu predložiti naslednja dokazila:

1. za stroške plač in povračil v zvezi z delom:

* pogodba o zaposlitvi ali drug pravni akt (npr. aneks k pogodbi), s katerim je zaposlena oseba razporejena na delo na projektu;
* mesečno poročilo o opravljenem delu (za 100 % zaposlene na projektu mesečno poročilo ni potrebno);
* plačilni list ali pisna izjava računovodskega servisa, da so bili stroški plač poravnani;
* potni nalogi službenih potovanj, vezanih na projekt.

2. za stroške zunanjih izvajalcev:

* pogodba ali naročilnica,
* račun ali obračun,
* dokazilo o opravljeni storitvi/izvedbi (npr. poročilo o opravljeni storitvi, izdelki, objave, natisnjeni oglasi, fotografije, potrdilo o opravljenem usposabljanju, itd.).

3. za prostovoljno delo:

* mesečno poročilo o opravljenem delu na projektu.

1. člen

Obdobje upravičenih izdatkov izvajalca po tej pogodbi je od 1. 4. 2024 do 31. 10. 2024.

Izvajalec lahko sredstva med posameznimi postavkami stroškov prerazporedi do višine 10 % pogodbeno določene vrednosti, o čemer mora obvestiti ministrstvo. Za prerazporeditve, višje od tega deleža, mora predhodno pridobiti soglasje ministrstva. Za soglasje ministrstva za prenos sredstev med postavkami mora izvajalec zaprositi vsaj sedem dni pred predvideno aktivnostjo, zaradi katere je treba pridobiti soglasje.

Ministrstvo pri izvajalcu opravi nadzor nad porabo javno-finančnih sredstev ter nadzor nad izvedbo aktivnosti, opredeljenih v obrazcu 2024\_Prijava in obrazcu 2024\_Finančni načrt. V primeru ugotovljenih nepravilnosti ministrstvo postopa skladno s tretjim odstavkom 8. člena te pogodbe.

1. člen

V skladu s 14. členom Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri) je pogodba, pri kateri kdo v imenu ali na račun druge pogodbene stranke, predstavnici, predstavniku ali posrednici, posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavnici ali predstavniku organa, posrednici ali posredniku organa ali organizacije iz javnega sektorja, drugi pogodbeni stranki ali njenemu predstavniku, predstavnici, zastopniku, zastopnici, posredniku, posrednici, nična.

Ministrstvo bo v primeru ugotovitve o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov glede njegovega domnevnega nastanka, pričelo z ugotavljanjem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

1. člen

Za urejanje razmerij, ki niso izrecno opredeljena s to pogodbo, se uporabljajo določila Obligacijskega zakonika (Uradni list RS, št. 97/07 – uradno prečiščeno besedilo in [64/16](http://www.uradni-list.si/1/objava.jsp?sop=2016-01-2761) – odl. US in [20/18](http://www.uradni-list.si/1/objava.jsp?sop=2018-01-0865) – OROZ631).

1. člen

Skrbnica oz. skrbnik pogodbe v imenu ministrstva je \_\_\_\_\_\_\_\_\_\_, v imenu izvajalca pa \_\_\_\_\_\_\_\_\_\_\_\_.

1. člen

Če v času trajanja te pogodbe pride do spremembe v statusu izvajalca, se vse obveznosti iz te pogodbe prenesejo na njegovega univerzalnega pravnega naslednika.

1. člen

Morebitne spore v zvezi s to pogodbo bosta pogodbeni stranki reševali sporazumno. Če sporazum ne bo mogoč, bo spor reševalo stvarno pristojno sodišče v Ljubljani.

1. člen

Vse spremembe in dopolnitve pogodbe pogodbeni stranki uredita s pisnim aneksom k pogodbi.

1. člen

Ta pogodba se podpiše z elektronskim podpisom in začne veljati, ko jo podpišeta obe pogodbeni stranki.

Številka: \_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
|  |  |  |
|  |  |  |